กฤษณ์ ศรีภูมิเศรษฐ์

กฤษณ์ ศรีภูมิเศรษฐ์  เป็นนักแสดง นักจัดรายการวิทยุชาวไทย ปัจจุบันดำรงตำแหน่งประธานเจ้าหน้าที่บริหารบริษัท แฟล็กชิป เอ็นเตอร์เทนเมนท์ จำกัด และดำรงตำแหน่งผู้จัดการบริษัท ฟีล คอร์ปอเรชั่น จำกัด ซึ่งเป็นบริษัทในเครือเวิร์คพอยท์ เอ็นเทอร์เทนเมนท์

**ประวัติ**
กฤษณ์ เกิดเมื่อวันที่ 20 สิงหาคม พ.ศ. 2522 ที่ ตำบลกุยเหนือ อำเภอกุยบุรี จังหวัดประจวบคีรีขันธ์ แต่ไปเติบโตที่กรุงเทพมหานคร เป็นบุตรของ นายสันต์ (หรือบางเว็บไซต์สะกดชื่อเป็น สัณห์ หรือ สันท์) ศรีภูมิเศรษฐ์ เป็นชาวจังหวัดประจวบคีรีขันธ์ และ นางทัศนีย์ ศรีภูมิเศรษฐ์ เป็นชาวกรุงเทพ มีน้องชายชื่อกิตติศักดิ์ ศรีภูมิเศรษฐ์ จบการศึกษาจากคณะบริหารธุรกิจ มหาวิทยาลัยอัสสัมชัญ เอกการเงิน
กฤษณ์เข้าสู่วงการบันเทิงตั้งแต่อายุ 14 ปี โดยการถ่ายแบบในนิตยสาร เพชร จากนั้นก็มีผลงานละคร เช่น เรื่อง สาวใช้หัวใจชิคาโก, รักห้ามโปรโมท และ พินัยกรรม เป็นต้น 
ในปี พ.ศ. 2545 เริ่มทำงานเป็นดีเจ นอกจากนี้ยังมีโอกาสได้ทำรายการเพลงอย่างรายการ ไฟว์ไลฟ์ และ ทีนเซ็นเตอร์ รวมถึงแสดงในภาพยนตร์ หนังผีเรื่อง บุปผาราตรี มีชื่อเสียงจากการเป็นดีเจร่วมกับมดดำในรายการ แฉแต่เช้า 
ปัจจุบันยุติบทบาทการเป็นดีเจ และมาเป็นพิธีกรในสังกัด เวิร์คพอยท์ เอ็นเทอร์เทนเมนท์ โดยเริ่มจากการเป็นนักพากย์ในรายการ ชิงร้อยชิงล้าน และเป็นผู้บริหาร บริษัท แฟล็กชิพ เอ็นเทอร์เทนเมนท์ จำกัด และเป็นผู้จัดละครครั้งแรกในละครซีรีส์ คาราบาว เดอะซีรีส์ ซึ่งออกอากาศทาง โมเดิร์นไนน์ ทีวี เริ่มออกอากาศครั้งแรกวันพุธที่ 4 กันยายน 2556 เวลา 20.30 - 21.30 น. และยังเป็นผู้จัดการบริษัท ฟีล คอร์ปอเรชั่น จำกัด ผู้จัดงานเทศกาลดนตรีอิเล็กทรอนิกส์ MAYA Music Festival ครั้งที่ 1 เมื่อ 7 มีนาคม 2558 และทุก ๆ ปีจนถึงปัจจุบันย้ายมาจัดช่วงธันวาคมของทุกปี

**ผลงาน**

**ละครโทรทัศน์**

**ซิทคอม**

**ภาพยนตร์**

**การจัดรายการวิทยุ**
 ปี 2545 DJ RVS (FM 93.5)- ปี 2546 DJ Bangkok Radio (FM 94.0)- ปี 2547 DJ 2004 EFM (FM 93.5)

**พิธีกร**
 ไฟว์ไลฟ์ ออกอากาศทาง ช่อง 5- เกมใกล้ตัว ออกอากาศทาง ช่อง 3- ทีนเซ็นเตอร์ ออกอากาศทาง ช่อง 3- มันแปลกดีนะ ออกอากาศทาง โมเดิร์นไนน์ ทีวี

**เวิร์คพอยท์ เอ็นเทอร์เทนเมนท์**
 คนอวดผี ออกอากาศทาง ช่อง 7, ช่อง 5, เวิร์คพอยท์ทีวี
 ช่อง 7 : 3 พฤศจิกายน 2553 - 28 ธันวาคม 2554
 ช่อง 5 : 4 มกราคม 2555 - 24 ธันวาคม 2557
 ช่อง Workpoint : 7 มกราคม 2558 - 1 กันยายน 2564- ไทยแลนด์ก็อตทาเลนต์ พรสวรรค์ บันดาลชีวิต ออกอากาศทาง ช่อง 3
 ฤดูกาลที่ 1 : 6 มีนาคม 2554 - 29 พฤษภาคม 2554
 ฤดูกาลที่ 2 : 3 มิถุนายน 2555 - 2 กันยายน 2555- แฟนพันธุ์แท้ ออกอากาศทาง ช่อง 5, เวิร์คพอยท์ทีวี
 แฟนพันธุ์แท้ปี 2012 : 3 กุมภาพันธ์ 2555 - 1 มีนาคม 2556
 แฟนพันธุ์แท้ปี 2013 : 8 มีนาคม 2556 - 24 มกราคม 2557
 แฟนพันธุ์แท้ปี 2014 : 31 มกราคม 2557 - 26 ธันวาคม 2557
 แฟนพันธุ์แท้ปี 2015 : 6 เมษายน 2558 - 6 ธันวาคม 2558- ล้วงลับตับแตกโชว์ ออกอากาศทาง โมเดิร์นไนน์ ทีวี
 15 มีนาคม 2555 - 5 กรกฎาคม 2555- พฤหัสอัศจรรย์ ออกอากาศทาง โมเดิร์นไนน์ ทีวี
 12 กรกฎาคม 2555 - 31 มกราคม 2556- เดอะ นอยซ์ ไทยแลนด์ ออกอากาศทาง เวิร์คพอยท์ทีวี
 9 กุมภาพันธ์ 2556 - 30 มีนาคม 2557- เดอะแบนด์ไทยแลนด์ ออกอากาศทาง โมเดิร์นไนน์ ทีวี
 5 ตุลาคม 2556 - 21 ธันวาคม 2556- The Angel นางฟ้าติดปีก ออกอากาศทาง ช่อง 3, เวิร์คพอยท์ทีวี
 ฤดูกาลที่ 1 : 5 กรกฎาคม 2557 - 27 กันยายน 2557
 ฤดูกาลที่ 2 : 12 กรกฎาคม 2558 - 4 ตุลาคม 2558- Weeknight Show ออกอากาศทาง เวิร์คพอยท์ทีวี
 4 สิงหาคม 2557 - 3 ตุลาคม 2557- สามสนิท กฤษณ์ ตั๊ก ป๋อง ออกอากาศทาง เวิร์คพอยท์ทีวี
 7 พฤศจิกายน 2557 - 3 ตุลาคม 2558- Battle TV สถานีแข่งไลฟ์ ออกอากาศทาง เวิร์คพอยท์ทีวี
 17 มิถุนายน 2560 - 17 กันยายน 2560- คนอวดผี ปีเสือ ออกอากาศทาง เวิร์คพอยท์ทีวี
6 เมษายน 2565 - 27 กรกฎาคม 2565

**ผู้จัดละครโทรทัศน์**
 คาราบาว เดอะซีรีส์ ออกอากาศทาง โมเดิร์นไนน์ ทีวี
 4 กันยายน 2556 - 23 กุมภาพันธ์ 2557

**มิวสิกวีดีโอ**
 เพลง "คนแบบฉัน" ของ ทาทา ยัง (2538)- เพลง "รัก..ไม่รัก" ของ ซาซ่า (2541)- เพลง "เธอคงไม่รู้" ของ ซาซ่า (2541)- เพลง "ผู้หญิงน่าเบื่อ" ของ ซาร่า ผุงประเสริฐ (2542)- เพลง "Beautiful Boy" ของ บัวชมพู ฟอร์ด (2547)

**อ้างอิง**

**แหล่งข้อมูลอื่น**
 kris_srepoomseth

หมวดหมู่:นักแสดงชายชาวไทย
หมวดหมู่:นักจัดรายการวิทยุชาวไทย
หมวดหมู่:พิธีกรชาวไทย
หมวดหมู่:บุคคลจากคณะบริหารธุรกิจ มหาวิทยาลัยอัสสัมชัญ
หมวดหมู่:แฟนพันธุ์แท้
หมวดหมู่:บุคคลจากอำเภอกุยบุรี
หมวดหมู่:บุคคลในสังกัดเอ-ไทม์ มีเดีย
หมวดหมู่:นักแสดงจากจังหวัดประจวบคีรีขันธ์